钦定古今图书集成/明伦汇编/官常典/第407卷 > 伊籍
## 钦定古今图书集成/明伦汇编/官常典/第407卷 > 伊籍

按《三国蜀志》本传：“籍字机伯，山阳人也。少依邑人镇
南将军刘表。先主之在荆州，籍常往来自托。表卒，遂
随先主南渡江，从入益州。益州既定，以籍为左将军
从事中郎，见待亚于简雍、孙乾等。遣东使于吴，孙权
闻其才辩，欲逆折以辞，籍适入拜，权曰：‘劳事无道之
君乎’？籍即对曰：‘一拜一起，未足为劳’。籍之机捷，类皆”
如此，权甚异之。后迁昭文将军，与诸葛亮、法正、刘巴、
李严共造《蜀科》。蜀科之制，由此五人焉。